་པོ་དེ་དང་མཚུངས་པར་ཤོག་ཅིག་པའོ། །གཉིས་པ་འཇམ་དཔལ་གྱི་རྗེས་སུ་སློབ་པ་ནི། ཐོག་མཐའ་བར་གསུམ་ཀུན་ནས་དགེ་བའི་ཆོས་བཟང་པོ་སྤྱོད་པ་སྤྱད་པར་བྱ་བའི་ཕྱིར་འཕགས་མཆོག་འཇམ་དཔལ་གྱིས་ནི་སྨོན་ལམ་ཇི་ལྟར་བཏབ་པ་བཞིན་ད་སྤྱད་པར་བགྱི་བར་སྨོན་ཏེ། རྒྱལ་བ་སྲས་ཀྱི་སྨོན་ལམ་དེ་དག་མ་འོངས་ཕྱི་མཐའ་མེད་པའི་བསྐལ་པ་ཀུན་ཏུ་མི་སྐྱོ་བར་དགའ་བ་དང་བཅས་པས་སྲས་རྒྱལ་བ་དེ་དང་དེའི་བཞེད་དོན་གྱི་བྱ་བ་མ་ལུས་པ་བདག་གིས་རྫོགས་པར་བགྱི་བར་སྨོན་པའོ། །སྤྱི་དོན་བཅུ་དྲུག་པ་ཀུན་གྱི་མཇུག་བསྡུད་པའི་སྒོ་ནས་བསྔོ་བ་བསྟན་པ་ནི། བདག་གིས་རྒྱུ་སྦྱིན་སོགས་སྤྱོད་པ་དག་གི་མཐའ་ནི་འདི་ཙམ་མོ་ཞེས་ཚད་བཟུང་ད་ཡོད་པར་མ་གྱུར་ཅིག །རྒྱུ་དེ་ལས་བྱུང་བའི་འབྲས་བུ་གཟུངས་དང་སྤོབས་པ་སོགས་ཡོན་ཏན་རྣམས་ཀྱང་ཚད་འདི་ཙམ་ཞེས་བཟུང་ད་མེད་པར་ཤོག་ཅིག །དེ་ལྟར་སྤྱོད་པ་དང་ཡོན་ཏན་ཚད་མེད་པ་ལ་གནས་པར་བྱས་ནས་ཀྱང་སངས་རྒྱས་དང་བྱང་ཆུབ་སེམས་དཔའ་དེ་དག་གི་སྐ་གསུང་ཐགས་ཀྱི་རྣམ་པར་འཕྲུལ་པ་ཐམས་ཅད་འཚལ་བར་བགྱི་སྟེ་ཐོབ་པར་སྨོན་པའོ། །དེ་དག་གིས་སྨོན་ལམ་གྱི་རབ་དབྱེ་དངོས་བཤད་ཟིན་ཏོ། །གཉིས་པ་སྨོན་ལམ་གྱི་མཐའ་བརྟེན་པ་ནི། ནམ་མཁའི་མཐར་ཐག་གྱུར་པ་སྟེ་ཕྱོགས་བཅུ་གང་ནས་གཞལ་ཀྱང་ནམ་མཁའ་ལ་མཐའ་མེད་པ་ཇི་ཙམ་པ་དེ་ཐམས་ཅད་སེམས་ཀྱིས་གོ་མཚམས་མེད་པར་གང་བས་སེམས་ཅན་མ་ལུས་པའི་མཐའ་ཡང་དེ་བཞིན་ད་མཐའ་མེད་པ་སྟེ། སེམས་ཅན་ཇི་ཙམ་པར་ལས་དང་ཉོན་མོངས་པའང་དེ་ཙམ་པས། ལས་ཉོན་གྱི་མཐའི་ཚད་བཟུང་ད་མེད་པར་གྱུར་པ་ལྟར་བདག་གི་སྨོན་ལམ་གྱི་མཐའ་ཡང་དེ་ཙམ་སྟེ་ཚད་མེད་པའོ། །གསུམ་པ་རྗེས་ཕན་ཡོན་བསྟན་པས་མཇུག་བསྡུ་བ་ལ་གཉིས་ཏེ། སྨོན་ལམ་གྱི་ཕན་ཡོན་བཤད་པ་དང་ཕན་ཡོན་ཅན་གྱི་སྨོན་ལམ་ཉིད་བསྔོ་བའོ། །དང་པོ་ལའང་བསྟན་བཤད་བསྡུ་གསུམ་ལས་དང་པོ་མདོར་བསྟན་ནི། གང་ཡང་ཕྱོགས་བཅུའི་ཞིང་རབ་ཏུ་རྒྱ་ཆེ་བས་མཐའ་ཡས་པ་རྣམས་མཆོད་པའི་ཁྱད་པར་རིན་ཆེན་སྣ་ཚོགས་པའི་རྒྱན་ད་མས་བརྒྱན་ཏེ་རྒྱལ་བ་རྣམས་ལ་ཕུལ་བ་དང་། དེར་མ་ཟད་ལྷ་དང་མིའི་རྫས་དབང་པོ་སོ་སོ་ལ་བདེ་བ་མཆོག་བསྐྱེད་པའི་རྒྱུ་གཟུགས་མཛེས་པ་དང་། སྒྲ་སྙན་པ་དང་། དྲི་ཞིམ་པ་དང་། རོ་མངར་བ་སོགས་འདོད་པའི་ཡོན་ཏན་མཐའ་ཡས་པ་རྣམས་ཀྱིས་ཀྱང་གྲངས་མེད་པ་ཕྱོགས་བཅུའི་ཞིང་གི་རྡུལ་ཕྲན་སྙེད་དང་། དས་རིང་བ་བསྐལ་པའི་བར་རྒྱུན་མི་ཆད་ད་ཕུལ་བའི་བསོད་ནམས་བས་སྐྱེས་བུ་གང་གིས་བསྔོ་བའི་རྒྱལ་པོ་འདི་ཐོས་ཤིང་དོན་ལ་ནས་བླ་ན་མེད་པའི་བྱང་ཆུབ་མཆོག་གི་རྗེས་སུ་རབ་ཏུ་མོས་པའི་ངེས་ཤེས་སྐྱེས་ཤིང་། སྐྱེས་ནས་ཀྱང་ཡིད་དང་བའི་དད་པ་མང་ད་སྐྱེས་ན་ལྟ་ཅི་སྨོས། ཐ་ན་ལན་གཅིག་ཙམ་ཡང་དད་པ་བསྐྱེད་པའི་བསོད་ནམས་འདི་ནི་སྔ་མ་དེ་བས་ཆེས་འཕགས་པའི་བསོད་ནམས་དམ་པའི་མཆོག་ཏུ་འགྱུར་བ་ཡིན་ནོ། །གཉིས་པ་རྒྱས་བཤད་ནི། སྐྱེས་བུ་གང་ཞིག་གིས་དད་པ་ཕུན་སུམ་ཚོགས་པས་བཟང་པོ་སྤྱོད་པའི་སྨོན་ལམ་འདི་བརྩོན་པས་བཏབ་པ་དེས་ནི་ཕན་ཡོན་བཅུ་གསུམ་པོ་འདི་དག་རིམ་གྱིས་ཐོབ་པར་འགྱུར་ཏེ། གང་ཞེ་ན། ཕན་ཡོན་དང་པོ་ནི། རེ་ཞིག་ལས་དབང་གིས་ངན་སོང་ད་འགྲོ་བ་ཐམས་ཅད་སྤངས་པར་འགྱུང་ཞིང་། གཉིས་པ་འདི་ཕྱི་ཐམས་ཅད་ད་སྡིག་པའི་གྲོགས་པོ་ངན་པ་སྤངས་ཏེ་འཕྲད་པར་མི་འགྱུར་བ་ཡིན་ནོ། །གསུམ་པ་དེ་གཉིས་སྤངས་པར་མ་ཟད་སངས་རྒྱས་སྣང་བ་མཐའ་ཡས་བདེ་བ་ཅན་གྱི་ཞིང་དང་བཅས་པ་དེ་ཡང་དེས་མྱུར་བར་ཚེ་འདི་ལ་མཐོང་ཞིང་ཕྱི་མ་ཞིང་དེར་སྐྱེའོ། །བཞི་པ་སྨོན་ལམ་འདི་ལ་བརྩོན་པ་དེ་དག་འབད་རྩོལ་མེད་པར་མཐན་རྐྱེན་ཚང་སྟེ་དོན་ཆེན་འགྲུབ་པས་ན་རྙེད་པའི་མཆོག་རབ་ཏུ་རྙེད་པ་ཡིན་ལ། ལྔ་པ་ཚེ་གནས་པ་དེ་སྲིད་ད་ཉེར་འཚེ་མེད་ཅིང་དགེ་བ་དང་མ་བྲལ་བར་ལེགས་པར་སྤྱོད་པས་བདེ་བར་འཚོ་བ་ཡིན་ནོ། །དྲུག་པ་མིར་གྱུར་པའི་ཚེ་འདིར་ཡང་དེ་དག་མི་ལུས་དོན་ཅན་ད་འགྱུར་བས་ལེགས་པར་འོངས་པ་ཞེས་བྱ་བའོ། །བདན་པ་ནི་ཕན་ཡོན་དྲུག་པོ་དེ་ཙམ་ད་མ་ཟད་བྱང་ཆུབ་སེམས་དཔའ་ཀུན་ཏུ་བཟང་པོའི་ཡོན་ཏན་དང་རྣམ་འཕྲུལ་སོགས་གང་མཆིས་པ་དེ་ཡང་ཅི་འདྲ་བར་སྨོན་ལམ་འདེབས་པོ་དེ་དག་དས་རིང་པོར་མི་ཐོགས་པར་དེ་བཞིན་ད་འགྱུར་རོ། །བརྒྱད་པ་སྐྱེ་བ་སྔ་ཕྱིའི་བར་མཚམས་མེད་པར་དམྱལ་བར་འཕེན་པར་བྱེད་པའི་མཚ མས་མེད་པ་ཞེས་བྱ་བའི་ལས་ལྔ་པོ་སྟེ་ཕ་མ་དགྲ་བཅོམ་པ་གསུམ་གསོད་པ་དང་། དགེ་འདན་གྱི་དབྱེན་དང་། དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུང་བ་དག་གིས་སྡིག་པ་རྣམས་ལས་གང་དང་གང་སྐྱེས་བུ་གང་གིས་ཉེས་དམིགས་མི་ཤེས་པའི་དབང་གིས་སྔར་བྱས་པ་དག་བྱེད་པ་པོ་དེ་ཡིས་དད་པས་བཟང་པོ་སྤྱོད་པ་འདི་ཉིད་སྙིང་ཐག་པ་ནས་བརྗོད་ན་མྱུར་ད་ལས་དེ་དག་མ་ལུས་པ་ཡོངས་སུ་བྱང་བར་འགྱུར་བ་ཡིན་ནོ། །དགུ་པ་སྨོན་ལམ་འདེབས་པོ་གང་ཟག་དེས་ནི་འཕགས་པའི་ཡེ་ཤེས་རྣམ་པར་མི་རྟོག་པའི་ཡེ་ཤེས་ཕུན་སུམ་ཚོགས་པ་དང་ནི་ལྡན་པར་འགྱུར་རོ། །བཅུ་པ་ལྟ་ན་སྡུག་པའི་གཟུགས་ཕུན་སུམ་ཚོགས་པ་དང་། དེའང་མཚན་དང་དཔེ་བྱད་རྣམས་ཀྱིས་བརྒྱན་པ་དང་། རྒྱལ་རིགས་མཆོག་སོགས་རིགས་ཕུན་སུམ་ཚོགས་པར་སྐྱེས་པ་དང་། ཁ་དོག་གསལ་བས་གཟུགས་མཛེས་པར་འགྱུར་བའམ། ཡང་ན་ཁ་དོག་གི་སྐད་དོད་ཝརྞ་ཞེས་པ་རུས་ལའང་འཇུག་པས་རུས་ཁུང་བཙུན་པར་སྐྱེ་བའི་ཡོན་ཏན་ལ་སོགས་པ་རྣམས་ལྡན་པར་འགྱུར་རོ། །བཅུ་གཅིག་པ་བདད་དང་མི་སྟེགས་རྒོལ་བ་མང་པོས་ཀྱང་སྨོན་ལམ་འདེབས་མཁན་དེ་མི་ཐབ་སྟེ་གླགས་ལྟ་བར་མི་ནུས་སོ། །བཅུ་གཉིས་པ་ས་འོག་ས་སྟེང་ས་བླར་སྤྱོད་པའི་འཇིག་རྟེན་གསུམ་པོ་ཀུན་ནའང་སྨོན་ལམ་འདེབས་པ་པོ་དེ་ལ་འགྲོ་བ་ཐམས་ཅད་ཀྱིས་མཆོད་ཅིང་གུས་པ་དང་ཕན་འདོགས་བྱེད་པར་འགྱུར་རོ། །བཅུ་གསུམ་པ་སྨོན་ལམ་འདེབས་པ་པོ་དེ་ཉིད་སྨོན་ལམ་མཐར་ཕྱིན་པས་ཚོགས་གཉིས་རྫོགས་ཏེ་བྱང་ཆུབ་ཀྱི་ཤིང་གི་དབང་པོའི་དྲུང་ད་གང་ཟག་དེ་མྱུར་ད་འགྲོ་ཞིང་། དེར་སོང་ནས་ཀྱང་སེམས་ཅན་ཐམས་ཅད་ལ་ཕན་པའི་ཕྱིར་ཤིང་དྲུང་དེར་འདག་སྟེ། བདད་སྡེ་དཔང་དང་བཅས་པ་ཐམས་ཅད་བཏུལ་ནས་བླ་ན་མེད་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་ནས་ཆོས་ཀྱི་འཁོར་ལོ་རབ་ཏུ་བསྐོར་བར་འགྱུར་རོ། །གསུམ་པ་དོན་བསྡུ་བ་ནི། གང་ཟག་བཟང་པོ་སྤྱོད་པའི་སྨོན་ལམ་གྱི་རྒྱལ་པོ་འདིའི་དོན་དང་ཚིག་དང་དེ་གླེགས་བམ་ལ་བྲིས་པ་འཆང་བ་དང་། ཁ་བཏོན་ནམ་གཞན་ལ་སྟོན་ཏམ། གླེགས་བམ་ཀློག་པར་བྱེད་ནའང་རུང་སྟེ་དེ་ཡི་རྣམ་པར་སྨིན་པའི་འབྲས་བུ་ནི་བསམ་གྱིས་མི་ཁྱབ་པའི་ཕྱིར་ཇི་བཞིན་པ་ནི་སངས་རྒྱས་ཉིད་ཀྱིས་མཁྱེན་པ་ལས་གཞན་ཉན་རང་འཕགས་པ་སོགས་ཀྱིའང་སྤྱོད་ཡུལ་མ་ཡིན་ན་སོ་སྐྱེས་ལྟ་བུ་སྨོས་ཏེ་དེའི་འབྲས་བུ་མཐར་ཐག་བྱང་ཆུབ་ཀྱི་མཆོག་རྫོགས་པའི་སངས་རྒྱས་ཐོབ་པར་འགྱུར་བ་ལ་སོམ་ཉི་མ་བྱེད་ཅིག་སྟེ་ཐོབ་ངེས་པའོ། །གཉིས་པ་ཕན་ཡོན་ཅན་གྱི་སྨོན་ལམ་ཉིད་བསྔོ་བ་ལ་ལྔ་ལས། དང་པོ་སེམས་པ་མཆོག་གིས་བསྔོས་པ་ལ་འཇུག་པ་ནི། འཕགས་པ་འཇམ་དཔལ་ཤེས་རབ་མཆོག་གིས་དངོས་འཛིན་འཇོམས་ཤིང་འགྲོ་བའི་དོན་ལ་དཔའ་བོར་གྱུར་པ་དེས་ཇི་ལྟར་ཐགས་སུ་ཆུད་ཅིང་མཁྱེན་པ་ལྟར་འཕགས་པ་ཀུན་ཏུ་བཟང་པོ་དེའང་དེ་ཁོ་ན་བཞིན་ཏེ། དེ་ལྟར་སེམས་དཔའ་མཆོག་དེ་དག་ཀུན་གྱི་རྗེས་སུ་བདག་ཀྱང་ཞུགས་ནས་དེ་དང་འདྲ་བར་སློབ་པར་འདོད་ཅིང་འདན་པས་བཟང་པོ་སྤྱོད་པའི་སྨོན་ལམ་བཏབ་པ་ལས་བྱུང་བའི་དགེ་བ་ཅི་མཆིས་པ་འདི་དག་ཐམས་ཅད་རབ་ཏུ་བསྔོ་བར་བགྱིའོ། །གཉིས་པ་རྒྱལ་བས་བསྔོས་པ་ལ་འཇུག་པ་ནི། དས་གསུམ་ད་འགྲོ་དོན་ལ་བྱོན་གཤེགས་མཛད་པའི་རྒྱལ་བ་ཐམས་ཅད་ཀྱིས་མགྲིན་གཅིག་ཏུ་བཟང་ཞིང་རྒྱ་ཆེ་བའི་བསྔོ་བ་གང་ལ་མཆོག་ཏུ་བསྔགས་ཤིང་བསྟོད་པར་མཛད་པའི་བསྔོ་བ་དེས། འདི་ལྟར་སྨོན་ལམ་བཏབ་པ་ལ་སོགས་པ་ལས་བྱུང་བའི་བདག་གི་དགེ་བའི་རྩ་བ་འདི་ཀུན་ཀྱང་ཀུན་ཏུ་བཟང་པོའི་སྤྱོད་པ་ཐོབ་པའི་ཕྱིར་རབ་ཏུ་བསྔོ་བར་བགྱིའོ། །གསུམ་པ་སྨོན་ལམ་གྱིས་འབྲས་བུ་མངོན་གྱུར་ད་བསྔོ་བ་ནི། བདག་ནི་ནམ་འཆི་བའི་དས་བྱེད་པར་གྱུར་པ་ན་ལས་ཉོན་གྱི་སྒྲིབ་པ་སྤྱི་དང་ཁྱད་པར་སངས་རྒྱས་མཐོང་བའི་གེགས་ལ་སོགས་པ་ཐམས་ཅད་དག་ནི་ཕྱིར་བསལ་ཞིང་མེད་པར་བྱས་ཏེ། མངོན་སུམ་ད་སངས་རྒྱས་སྣང་བ་མཐའ་ཡས་ཉིད་མཐོང་བར་འགྱུར་ལ། དེ་ན་མཐོང་བས་སླར་ཡང་སྒྲིབ་པ་མང་པོ་བྱང་ཞིང་ཏིང་འཛིན་གྱི་སྒོ་ད་མ་ཐོབ་ནས། དེ་ལས་མི་གཡོ་བཞིན་ད་བདེ་བ་ཅན་གྱི་ཞིང་དེར་ཡུད་ཙམ་གྱིས་རབ་ཏུ་འགྲོ་ཞིང་། དེར་སོང་ནས་ནི་པདྨ་ལ་བརྫུས་ཏེ་སྐྱེས་ནས་བཟང་པོ་སྤྱོད་པའི་སྨོན་ལམ་འདི་ཉིད་བཏབ་པའི་འབྲས་བུ་དེ་དག་ཀྱང་ཐམས་ཅད་མ་ལུས་པ་མངོན་ད་འགྱུར་བར་ཤོག་ལ། བདག་གི་སྨོན་ལམ་གྱི་འབྲས་བུ་དེ་དག་མ་ལུས་པས་རང་གི་རྒྱུད་ཡོངས་སུ་བཀང་ཞིང་གཞན་གྱི་རེ་བ་ཀུན་ཀྱང་སྐོང་བར་བྱས་ནས་འཇིག་རྟེན་ཇི་སྲིད་གནས་པ་དེ་སྲིད་ད་སེམས་ཅན་ཐམས་ཅད་ལ་ཕན་པར་བགྱིད་པར་གྱུར་ཅིག་པའོ། །བཞི་པ་སངས་རྒྱས་ལས་དངོས་སུ་ལུང་བསྟན་ཐོབ་པར་བསྔོ་བ་ནི། རྒྱལ་བ་འོད་དཔག་ཏུ་མེད་པའི་ཁོར་གྱི་དཀྱིལ་འཁོར་ཡོན་ཏན་ཐམས་ཅད་ཀྱིས་བརྒྱན་པས་བཟང་ཞིང་། ནང་ད་ཏིང་འཛིན་དང་ཕྱི་རོལ་ཏུ་སྨོན་ལམ་གྱི་མཐས་གྲུབ་པའི་བདེ་སྐྱིད་ཕུན་སུམ་ཚོགས་པས་དགའ་བར་གྱུར་པ་དེར་རིན་པོ་ཆེའི་པདྨོ་དམ་པ་ཤིན་ཏུ་མཛེས་པའི་ཟེའུ་འབྲུའི་ཁང་པ་ལས་བརྫུས་ཏེ་སྐྱེས་ནས་རྒྱལ་བ་སྣང་བ་མཐའ་ཡས་ཀྱིས་མངོན་སུམ་ད་ཁྱོད་ཞིང་ཁམས་ག་གེ་མོར་དས་འདི་ཞེས་བྱ་བར་སངས་རྒྱས་འདི་ལྟ་བུར་འཚང་རྒྱ་བར་འགྱུར་རོ་ཞེས་བྱ་བའི་ལུང་བསྟན་པའང་བདག་གིས་འཁོར་གྱི་དཀྱིལ་འཁོར་དེར་ཐོབ་པར་ཤོག་ཅིག་པའོ། །ལྔ་པ་ལུང་བསྟན་ཐོབ་ནས་སེམས་ཅན་ལ་ཕན་པ་སྒྲུབ་པར་བསྔོ་བ་ནི། བདེ་བ་ཅན་གྱི་ཞིང་དེར་ནི་བདག་གིས་ལུང་བསྟན་དེ་ལྟ་བུ་རབ་ཏུ་ཐོབ་ནས་སྤྲུལ་པ་མང་པོ་བྱེ་བ་ཕྲག་བརྒྱ་ལ་སོགས་པ་མཐའ་ཡས་པ་ཡིས་གཞན་དོན་ལ་བློ་རྩེ་གཅིག་ཏུ་གཞོལ་བའི་སྟོབས་ཀྱིས་ཕྱོགས་བཅུའི་འཇིག་རྟེན་གྱི་ཁམས་རྣམས་སུ་སྐད་ཅིག་རེ་རེར་ཡང་སེམས་ཅན་མཐའ་ཡས་པ་རྣམས་ལ་སྡུག་བསྔལ་སྐྱོབ་པ་ནས་བརྩམས་ཏེ་མངོན་མཐོའི་བདེ་བ་དང་། ངེས་པར་ལེགས་པའི་བྱང་ཆུབ་གསུམ་ལ་རིམ་པར་འགོད་པའི་བར་གྱིས་ཕན་པ་མང་པོ་འཁོར་བ་ཇི་སྲིད་པ་དེ་སྲིད་ད་བགྱི་བར་ཤོག་ཅིག །འདིའི་རྗེས་སུ་བཟང་པོ་སྤྱོད་པའི་སྨོན་ལམ་བཏོན་པ་ཡི། ཞེས་སོགས་ཤོ་ལོ་ཀ་གཉིས་པོ་སྡོང་པོ་བཀོད་པའི་མདོ་དང་། རྒྱ་འགྲེལ་གཞན་རྣམས་ན་མེད་མོད་འོན་ཀྱང་མང་ག་ལ་ཤྲྀ་ཛྙཱ་ནའི་ཕྱག་རིས་ཀྱི་རྒྱ་དཔེར་འབྱུང་ཞིང་། ཤཱཀྱ་བཤེས་གཉེན་གྱི་རྒྱ་འགྲེལ་དང་། ལོ་ཙ་ཆེན་པོ་ཡེ་ཤེས་སྡེས་ཀྱང་བཤད་པ་མཛད་པས་མདོ་ཚིག་ཡིན་པར་བྱ་དགོས་ཞེས་མཁས་པ་དག་གིས་གསུངས་ཤིང་། དེས་ན་སྡོང་པོ་བཀོད་པ་ལས་ཚིག་བཅད་དྲུག་ཅུ་དང་། དེའི་སྟེང་གཉིས་པོ་བསྣན་པས་དྲུག་ཅུ་རེ་གཉིས་ནི་རྒྱ་དཔེ་མང་ཉུང་གི་ཁྱད་པར་ད་སྣང་ལ། འདི་ཉིད་ཟུར་ད་བཀོལ་བའི་སྒོས་ཀྱི་གླེགས་བམ་བོད་མ་ཀུན་གྱི་གཤམ་ད་སྨོན་ལམ་རྒྱལ་པོ་འདི་དག་མཆོག་གི་གཙོ་བོ་སོགས་ཚིགས་བཅད་གཅིག་འབྱུང་བ་ནི་མདོ་དང་འགྲེལ་བ་རྣམས་ན་མེད་ཅིང་། ལོ་ཙཱ་བ་ཆེན་པོ་བཻ་རོ་ཙ་ནས་འགྱུར་གྱི་སྨོན་ལམ་ད་མཛད་པ་ཡིན་ནོ་ཞེས་ཀྱང་གྲགས་ཏེ། དེ་ལྟར་དོན་ལ་གནས་སམ་སྙམ་མོ། །ཚིགས་སུ་བཅད་པ་གསུམ་པོ་འདི་ཡང་ཅུང་ཟད་བཤད་ན་དོན་གསུམ་སྟེ་སྨོན་ལམ་བཏོན་པ་དང་། སྨོན་ལམ་བསྔོས་པ་དང་མ། སྨོན་ལམ་གྱི་དགེ་རྩ་ཕྱིར་བསྔོ་བ་གསུམ་ལས། དང་པོ་ནི། བཟང་པོ་སྤྱོད་པའི་སྨོན་ལམ་གྱི་གླེགས་བམ་བཀླགས་སམ་ཁ་ཏོན་ད་བཏོན་པའི་དགེ་བ་ཅུང་ཟད་བདག་གིས་ཅི་བསགས་པ་དེ་ནི་འགྲོ་བ་སེམས་ཅན་མ་ལུས་པའི་ཡིད་ལ་སྨོན་པའི་དོན་གྲུབ་པར་ཤོག་ཅེས་བརྗོད་པ་སྨོན་ལམ་ད་བྱས་པའི་དགེ་བ་རྣམས་ཇི་ལྟ་བ་བཞིན་ད་ཡུན་རིང་པོར་མི་ཐོགས་པར་དས་སྐད་ཅིག་གིས་འབད་རྩོལ་མི་དགོས་པར་ཐམས་ཅད་འབྱོར་ཞིང་འགྲུབ་པར་ཤོག་ཅིག་པའོ། །གཉིས་པ་ནི། བཟང་པོ་སྤྱོད་པའི་སྨོན་ལམ་ཡོངས་སུ་བསྔོས་པ་འདི་ཡིས་བསོད་ནམས་ངོ་བོ་བཟང་བས་དམ་པ་དང་རྒྱ་ཆེ་བས་མཐའ་ཡས་པར་གྱུར་པ་གང་ཞིག་ཐོབ་པ་དེས་འགྲོ་བ་སྡུག་བསྔལ་གྱི་ཆུ་བོར་བྱིང་ནས་ཉམ་ཐག་པ་རྣམས་དེ་བཞིན་གཤེགས་པ་འོད་དཔག་ཏུ་མེད་པའི་བཞུགས་གནས་བདེ་བ་ཅན་གྱི་ཞིང་ཁམས་རྟག་ཏུ་བདེ་ཞིང་སྐྱིད་པའི་གནས་དེ་རབ་ཏུ་ཐོབ་པར་ཤོག་སྟེ་དེར་སྐྱེ་བར་གྱུར་ཅིག་པའོ། །གསུམ་པ་ནི། སྨོན་ལམ་རྒྱལ་པོ་འདི་དག་གིས་ནི་མཆོག་གི་གཙོ་བོ་བླ་ན་མེད་པའི་བྱང་ཆུབ་འགྲུབ་པ་དང་། མཁའ་ལྟར་མཐའ་ཡས་པའི་འགྲོ་བ་སེམས་ཅན་ཀུན་ལ་གནས་སྐབས་དང་མཐར་ཐག་གི་ཕན་བདེ་སྟེར་བར་བྱེད་ཅིང་། ཐམས་ཅད་ཀུན་ཏུ་བཟང་པོའི་སྨོན་ལམ་གྱིས་བརྒྱན་པའི་ཞིང་ཁམས་ཁྱད་པར་ཅན་ད་སྒྲུབ་པས་གྲུབ་སྟེའམ། ཡང་ན་དཔེ་ཕལ་ཆེ་བར་གཞུང་གྲུབ་སྟེ་ཞེས་པ་ལྟར་ན། འཕགས་པ་ཀུན་ཏུ་བཟང་པོའི་དེ་བཞིན་གཤེགས་པ་སྲས་དང་བཅས་པའི་སྤྱོད་པ་རབ་འབྱམས་མཛེས་བྱེད་ཟབ་ཅིང་རྒྱ་ཆེ་བའི་ཚིག་དང་དོན་གྱིས་རྣམ་པར་བརྒྱན་པའི་སྨོན་ལམ་གྱི་མདོ་ཆེན་པོ་གསུངས་པའི་གཞུང་འདི་ལས་ཇི་སྐད་འབྱུང་བ་དེ་ཁོ་ན་བཞིན་ད་གྲུབ་པར་གྱུར་ཏེ་ཕྱོགས་བཅུའི་ཞིང་ཀུན་གྱི་ངན་སོང་གི་རྒྱུད་རྣམས་མ་ལུས་པ་སྟོངས་པར་ཤོག་ཅིག་པའོ། །གསུམ་པ་མཇུག་གི་དོན་ནི། འཕགས་པ་བཟང་པོ་སྤྱོད་པའི་སྨོན་ལམ་གྱི་རྒྱལ་པོ་རྫོགས་སོ་ཞེས་པ་སྟེ་བཤད་པ་མཐར་ཕྱིན་པས་དོན་ནོ། །རྒྱ་དཔེ་གཅིག་ན། ཨཱརྱ་ས་མནྟ་བྷ་དྲ་ཙརྱ་པྲ་ཎི་དྷཱ་ན་རཱ་ཛ་སམ་སྟ་མཱ། ཞེས་འབྱུང་སྟེ། འཕགས་པ་ཀུན་ཏུ་བཟང་པོ་སྤྱོད་པའི་སྨོན་ལམ་གྱི་རྒྱལ་པོ་རྫོགས་སོ། །ཞེས་པའོ། །དེའི་མཇུག་ཏུ། ཨེ་ཀ་གཱ་ཐཱ་ཙ་ཏུརྒཱ་ཐཱ་གཱ་ཐཱ་དྭཱ་ཏཱི་ཡ་དྷ་ར་ཎི། ཥཊྨུ་ཁཱི་བྷ་དྲ་ཙརྱ་ཙ་པཉྩ་མུ་དྲཱཿཔྲ་ཀཱི་ཏྟི་རཱ་ཞེས་འབྱུང་། བསྒྱུར་བ་ནི། ཚིགས་བཅད་གཅིག་དང་ཚིགས་བཅད་བཞི། །ཚིགས་བཅད་གཉིས་པ་ཡི་ནི་གཟུངས། །སྒོ་དྲུག་པ་དང་བཟང་སྤྱོད་རྣམས། །ཕྱག་རྒྱ་ལྔ་རུ་རབ་ཏུ་གྲགས། །ཞེས་པའོ། །འཕགས་མཆོག་རྣམ་ཐར་མཐའ་ཡས་ལ་འཇུག་པའི། །ཟབ་ཅིང་རྒྱ་ཆེའི་སྨོན་ལམ་རྨད་བྱུང་སྒོ། །ལེགས་བཤད་འཕྲུལ་གྱི་ཕྱི་དེས་མ་ལུས་འགྲོ། །ཀུན་ཏུ་བཟང་པོའི་སྤྱོད་མཆོག་གྲུབ་པར་ཤོག །འཕགས་པ་བཟང་པོ་སྤྱོད་པའི་སྨོན་ལམ་གྱི་འགྲེལ་ཆུང་འཕགས་མཆོག་རྣམས་ཀྱི་རྣམ་པར་ཐར་པ་མཐའ་ཡས་ལ་འཇུག་པའི་སྒོ་ཞེས་བྱ་བ་འདི་ནི་རྒྱལ་ཚབ་མཆོག་གི་སྤྲུལ་པའི་སྐའི་ཞམ་རིང་གི་མཐ་བོ་མ་ཏི་སྭ་ར་སྭ་སྟིའི་གསུང་གིས་བསྐལ་བ་ལྟར་སྨྱོས་ཀྱི་དགེ་སློང་རྨོངས་པ་དྷརྨ་ཤྲཱིས་ལྕགས་སྦྲུལ་སྣྲོན་ཟླའི་ཚེས་བཅུ་ཆེན་མོའི་དས་མཆོད་ཀྱི་ཉིན་ཨོ་རྒྱན་སྨིན་གྲོལ་གླིིང་གི་ཆོས་གྲྭར་སྦྱར་བ་ཡིན་པས་ཡི་གེ་འདི་འབྲི་མི་ནི་བག་གྲོས་བྲིས་པ་ཡིན་ལགས་པ་ནི་དགེ་བ་ཅི་བསམ་འགྲུབ་པར་ཤོག་ཅིག །ཤུབྷཾ་མ་སྟ